רונאוויק (כדורגל)

מועדון הספורט של קהילת נס רונאוויק (בפארואזית: Nes Sóknar Ítróttarfelag Runavík) הידוע גם בשם NSI רונאוויק (NSÍ Runavík), או NSI, הוא מועדון כדורגל מהעיירה רונאוויק שבאי אסטורוי שבאיי פארו, המשחק בליגת העל של איי פארו, ולו זכייה אחת באליפות איי פארו ו-3 זכיות בגביע של איי פארו. המועדון נוסד בשנת 1957, והוא מארח את משחקיו באצטדיון רונאוויק, המכיל 2,000 מקומות.

 היסטוריה 
המועדון נוסד ב-24 במרץ 1957 בעיירה רונאוויק, שהייתה חלק מאזור שהתפתח סביב הכנסייה מהעיירה נס השכנה. ועל כן נקרא מועדון הספורט של קהילת נס רונאוויק (Nes Sóknar Ítróttarfelag Runavík). בשנת 1980 הגיעה הקבוצה של המועדון לראשונה לגמר הגביע של איי פארו, אך הפסידה לHB טורסהאבן. בשנת 1985 הגיעה הקבוצה בפעם השנייה לגמר הגביע, אך נחלה הפסד נוסף, הפעם לגטה. שנה לאחר מכן, ב-1986, זכתה הקבוצה בגביע של איי פארו, שהיה התואר הראשון בהיסטוריה של המועדון, לאחר שניצחה בגמר 2–1 את ליירוויק. בשנת 1988 הגיעה הקבוצה לגמר הגביע פעם נוספת, אך הפסידה ל-HB טורסהאבן. בשנת 2002 זכתה הקבוצה בגביע של איי פארו בפעם השנייה בתולדותיה, לאחר שניצחה בגמר 2–1 את HB טורסהאבן, לה הפסידה פעמיים בגמר בעבר. הזכייה בגביע בשנת 2002 הקנתה לקבוצה הופעת בכורה במפעלים האירופיים של אופ"א, והיא התמודדה בסיבוב המוקדמות של גביע אופ"א בעונת 2003/2004 מול לין מנורווגיה, אך הודחה לאחר הפסד כפול. בשנת 2004 הגיעה רונאוויק פעם נוספת לגמר הגביע של איי פארו, אך לא זכתה בו. בשנת 2007 זכתה הקבוצה באליפות היסטורית, שהקנתה לה הופעת בכורה בליגת האלופות, שם פגשה את דינמו טבילסי אלופת גאורגיה בשלב המוקדמות הראשון. היא הפסידה לה 0–3 בגאורגיה, בגומלין באיי פארו רונאוויק ניצחה אמנם 1–0, במה שהיה ניצחונה הראשון באירופה, אך הניצחון לא הספיק והיא הודחה. בשנת 2015 הגיעה רונאוויק פעם נוספת לגמר הגביע של איי פארו, אך לא זכתה בו. בשנת 2017 השלימה רונאוויק זכייה שלישית בגביע של איי פארו, לאחר ניצחון בגמר בתוצאה 1–0 על B36 טורסהאבן. בשנת 2021 שוב התמודדה רונאוויק בגמר הגביע מול B36 אך הפסידה לה בפעם הזו.

נותנת החסות הראשית של המועדון היא חברת נביגייר (Navigare) שבסיסה ברונאוויק, שהיא חברת גידול הסלמון הגדולה ביותר באיי פארו ואחת המעסיקות הפרטיות הגדולות ביותר במדינה.

 אצטדיון 
הקבוצה מארחת את משחקיה באצטדיון רונאוויק המקומי, המכיל 2,000 מקומות. עם זאת, האצטדיון לא עומד בתקנים של אופ"א לאירוח משחקים בינלאומיים, ואת משחקיה באירופה מארחת הקבוצה באצטדיון גונדאדאלור בבירה טורסהאבן או באצטדיון סוואנגסקאר בטופטיר.

 תוצאות במסגרת האירופית 
בכל התוצאות (בית וחוץ) מספר השערים של רונאוויק מוצג ראשון.
עונהתחרותשלבמועדוןביתחוץתוצאה2003/2004גביע אופ"אסיבוב המוקדמות לין אוסלו1–30–61–92004גביע האינטרטוטוסיבוב ראשון אסביירג0–41–31–72005/2006גביע אופ"אשלב המוקדמות הראשון לייפאיאס מטלורגס0–30–30–62008/2009ליגת האלופותשלב המוקדמות הראשון דינמו טבליסי1–00–31–32009/2010הליגה האירופיתשלב המוקדמות הראשון רוזנבורג0–31–31–62010/2011הליגה האירופיתשלב המוקדמות הראשון יבלה0–21–21–42011/2012הליגה האירופיתשלב המוקדמות הראשון פולהאם0–00–30–32012/2013הליגה האירופיתשלב המוקדמות הראשון דיפרדנג' 030–30–30–62015/2016הליגה האירופיתשלב המוקדמות הראשון לינפילד4–30–24–52016/2017הליגה האירופיתשלב המוקדמות הראשון שחטיור סליהורסק0–20–50–72017/2018הליגה האירופיתשלב המוקדמות הראשון דינמו מינסק0–21–21–42018/2019הליגה האירופיתשלב המוקדמות הראשון היברניאן4–61–65–122019/2020הליגה האירופיתשלב המוקדמות הראשוני באלימנה יונייטד0–00–20–22020/2021הליגה האירופיתשלב המוקדמות הראשוני בארי טאון יונייטד5–1 - -שלב המוקדמות הראשון אברדין -0–6 -2021/2022הקונפרנס ליגשלב המוקדמות הראשון הונקה1–30–01–32025/2026הקונפרנס ליגשלב המוקדמות הראשון ה.י.ק. הלסינקי4–00–5 (ה)4–52026/2027הקונפרנס ליגשלב המוקדמות הראשון

 תארים 
 ליגת העל של איי פארו (1): 2007
הגביע של איי פארו (3): 1986, 2002, 2017
הסופרקאפ של איי פארו (1): 2008
הליגה השנייה של איי פארו (5): 1978, 1983, 1990, 1993, 1996
 קישורים חיצוניים 


 הערות שוליים 

קטגוריה:קבוצות כדורגל מאיי פארו
קטגוריה:קבוצות כדורגל שהוקמו ב-1957